

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 26.novembrī **Nr.631**

 (prot.Nr.49, 24.§)

**Par jaunbūvējamās rūpnieciskās ražošanas ēkas Spaļu ielā 4 k-2, Daugavpilī, nomas tiesību izsoli**

Pamatojoties uz likuma “Par pašvaldībām” 15.panta pirmās daļas 10.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 3.panta 2.punktu, 6.1 panta pirmo daļu, Ministru kabineta 2018.gada 20.februāra noteikumu Nr.97 “Publiskas personas mantas iznomāšanas noteikumi” 12., 23. - 27., 34. un 80.punktu, SIA “Eiroeksperts” (vienotais reģistrācijas Nr.40003650352, LĪVA kompetences uzraudzības biroja 2016.gada 1.februāra Kompetences sertifikāts nekustamā īpašuma, kustamās mantas un uzņēmējdarbības (biznesa) vērtēšanā Nr.1) 2020.gada 28.oktobra jaunbūvējamās ražošanas ēkas Daugavpilī, Spaļu ielā 4 k-2, nomas maksas aprēķinu Nr.2020/ER8769/440, 2015.gada 10.novembra Ministru kabineta noteikumu Nr.645 “Darbības programmas "Izaugsme un nodarbinātība" 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" īstenošanas noteikumi”; Ministru kabineta 2015.gada 13.oktobra noteikumu Nr.593 “Darbības programmas "Izaugsme un nodarbinātība" 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" īstenošanas noteikumi” 33.punktu, Daugavpils pilsētas domes Īpašuma komitejas 2020.gada 26.novembra sēdes atzinumu, Finanšu komitejas 2020.gada 26.novembra sēdes atzinumu, atklāti balsojot: PAR – 12 (J.Dukšinskis, R.Eigims, A.Gržibovskis, L.Jankovska, R.Joksts, I.Kokina, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

 1. Rīkot jaunbūvējamās rūpnieciskās ražošanas ēkas ar kopējo platību 6435,3 m2 (platība tiks precizēta pēc būves kadastrālās uzmērīšanas lietas izstrādes) un ar ēku saistītās infrastruktūras, turpmāk – nomas objekts, kas tiks būvēta uz Daugavpils pilsētas pašvaldībai piederoša zemesgabala 9960 m2 platībā ar kadastra apzīmējumu 05000070151 (kadastra Nr.05000070156) **Spaļu ielā 4 k-2, Daugavpilī,** nomas tiesību mutisko izsoli ar augšupejošu soli.

 2. Apstiprināt nomas objekta nomas maksas sākumcenu - **7401 EUR** (septiņi tūkstoši četri simti viens eiro) mēnesī (bez PVN) un nomas objekta iznomāšanas termiņu – ne mazāk kā 15 (piecpadsmit) un ne vairāk kā 30 (trīsdesmit) gadi.

 3. Apstiprināt publicējamo Informāciju par nomas objektu (1.pielikums).

 4. Apstiprināt nomas objekta nomas tiesību izsoles noteikumus (2.pielikums).

 5. Nomas objekta nomas tiesību izsoli veikt izsoles komisijai šādā sastāvā:

Komisijas priekšsēdētāja: I.Funte, Daugavpils pilsētas domes (turpmāk – Dome)

Īpašuma pārvaldīšanas departamenta vadītāja.

Komisijas priekšsēdētājas

vietniece: M.Dimitrijeva, Domes Juridiskā departamenta vadītāja vietniece.

Komisijas locekļi: A.Nikolajevs, Domes Īpašuma pārvaldīšanas departamenta

 Nekustamā īpašuma nodaļas vadītājs;

 S.Krapivina, Domes Attīstības departamenta vadītājas vietniece; J.Sjanita, Domes Attīstības departamenta jurists;

 A.Vilcāne, Domes Īpašuma pārvaldīšanas departamenta Īpašuma atsavināšanas un iznomāšanas daļas vadītāja.

 6. Informāciju par nomas objektu publicēt Daugavpils pilsētas pašvaldības tīmekļvietnē [www.daugavpils.lv](http://www.daugavpils.lv/), kā arī izvietot Domes telpās K.Valdemāra ielā 1, Daugavpilī, un redzamā vietā pie nekustamā īpašuma Spaļu ielā 4 k-2, Daugavpilī.

 7. Domes Īpašuma pārvaldīšanas departamentam, pamatojoties uz apstiprinātiem izsoles rezultātiem, organizēt nomas līguma (3.pielikums) slēgšanu ar nomas tiesību ieguvēju.

Pielikumā: 1. Informācija par nomas objektu.

 2. Nomas tiesību izsoles noteikumi.

 3. Nomas līguma projekts.

Domes priekšsēdētājs *(personiskais paraksts)* I.Prelatovs